CELEX: C2007/183/77
Language: et
Date: 2007-08-04 00:00:00
Title: Kohtuasi T-215/07: 22. juunil 2007 esitatud hagi — Donnici versus parlament

4.8.2007   
            
            
               ET
            
            
               Euroopa Liidu Teataja
            
            
               C 183/40
            
         22. juunil 2007 esitatud hagi — Donnici versus parlament
   (Kohtuasi T-215/07)
   (2007/C 183/77)
   Kohtumenetluse keel: itaalia
   Pooled
   
      Hageja: Beniamino Donnici (esindajad: advokaadid M. Sanino, G. Roberti, I. Perego, P. Salvatore)
   
      Kostja: Euroopa Parlament
   Hageja nõuded
   
               —
            
            
               tühistada Euroopa Parlamendi 24. märtsi 2007. aasta otsus hageja volituste kontrollimise kohta;
            
         
               —
            
            
               tunnistada EÜ asutamislepingu artikli 241 tähenduses õigusvastaseks Euroopa Parlamendi kodukorra artikli 3 lõige 5;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolevas kohtuasjas vaidlustatud otsusega tunnistatakse kehtetuks Beniamino Donnici, kelle valimisest teatati pädevale siseriiklikule ametiasutusele, Euroopa Parlamendi liikme mandaat ning kinnitatakse Achille Occhetto mandaadi kehtivust.
   Selles osas rõhutatakse, et Itaalia Consiglio di Stato jõustunud otsusega tühistati Achille Occhetto Euroopa Parlamendi liikmeks nimetamine.
   Oma nõuete toetuseks väidab hageja, et Euroopa Parlament:
   
               —
            
            
               ei olnud pädev otsustama B. Donnici Euroopa Parlamendi liime mandaati kehtivuse üle;
            
         
               —
            
            
               rikkus 1976. aasta akti artiklit 12, mille kohaselt ei ole võimalik seada kahtluse alla siseriiklike ametiasutuste poolt nende pädevuse raames võetud otsuseid;
            
         
               —
            
            
               kohaldas ekslikult kodukorra artikli 3 lõiget 5, mille puhul hageja viitab selle õigusvastasusele, kuna see on vastuolus 1976. aasta aktiga. Nimetatud kodukord, kuivõrd tegemist on teisese õiguse allikaga, ei saa iseenesest anda Euroopa Parlamendile volitusi, mida aktis ette pole nähtud;
            
         
               —
            
            
               leidis ekslikult, et on võimalik tuvastada 1976. aasta akti artikli 6 rikkumise, ja rikkus lisaks res judicata põhimõtet „jättes kohaldamata” selles asjas siseriikliku kohtu poolt tehtud jõustunud kohtuotsused;
            
         
               —
            
            
               ei põhjendanud nõuetekohaselt vaidlustatud otsust ja eelkõige ei seletanud põhjuseid, miks ei arvestatud Euroopa Parlamendi õigustalituse poolt selles osas esitatud vastupidise arvamusega.